กสิกรไทยห่วงเงินเฟ้อพรวดจ่อคิวทะลุ4%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ศูนย์วิจัยกสิกรไทย คาดอัตราเงินเฟ้อทั่วไปมีโอกาสปรับเพิ่มขึ้นในครึ่งหลังของปีนี้ เฉลี่ย 34%
ศูนย์วิจัยกสิกรไทย เปิดเผยว่า อัตราเงินเฟ้อทั่วไปช่วงไตรมาส 2 ปี 2553 อาจชะลอลงมาอยู่ไม่เกิน 3.4% จาก 3.8% ในไตรมาสแรกปี 2553 แต่มีโอกาสปรับเพิ่มขึ้นในครึ่งหลังของปี ถ้าการฟื้นตัวของเศรษฐกิจโลกยังคงดำเนินอย่างต่อเนื่อง ซึ่งจะเป็นปัจจัยที่ผลักดันราคาน้ำมันและสินค้าโภคภัณฑ์ในตลาดโลกให้ยังคงอยู่ในทิศทางขาขึ้นอย่างต่อเนื่อง
ขณะเดียวกัน อัตราเงินเฟ้อพื้นฐาน ซึ่งไม่รวมอาหารสดและพลังงาน มีแนวโน้มเข้าสู่ระยะขาขึ้น โดยในเดือน เม.ย. เพิ่มขึ้น 0.5% 
ศูนย์วิจัยกสิกรไทย คาดว่าอัตราเงินเฟ้อพื้นฐานจะมีระดับเฉลี่ยสูงกว่า 1% ในไตรมาส 2 ปี 2553 จาก 0.4% ในไตรมาสแรก ก่อนที่จะเร่งตัวขึ้นจนเคลื่อนเข้าใกล้เพดานกรอบเงินเฟ้อเป้าหมายของ ธปท. ที่ 3% ในช่วงปลายปี
“อัตราเงินเฟ้อทั่วไปในปีนี้อาจจะเพิ่มขึ้นประมาณ 34% จากที่ลดลง 0.9% ในปี 2552 ขณะที่อัตราเงินเฟ้อพื้นฐานอาจจะเพิ่มขึ้น 1.52% สูงขึ้นจาก 0.4% ในปี 2552 โดยเงินเฟ้อที่สูงขึ้นในปีนี้ส่วนใหญ่เป็นผลมาจากการปรับตัวสูงขึ้นของราคาน้ำมันและราคาสินค้าอาหาร เป็นสำคัญ” ศูนย์วิจัยกสิกรไทยระบุ 
ทั้งนี้ ในเดือน เม.ย. เงินเฟ้อปรับเพิ่มขึ้น 3% เพิ่มขึ้นต่อเนื่องเป็นเดือนที่ 7 ส่วนเงินเฟ้อพื้นฐานเพิ่มขึ้น 0.5% แสดงให้เห็นถึงเสถียรภาพทางเศรษฐกิจดี ส่งผลให้การบริโภคเพิ่มขึ้น ราคาสินค้าขยับสูงขึ้น